സാമൂഹ്യ വിരുദ്ധര്ക്കെതിരേ നടപടി സ്വീകരിക്കണമെന്ന് കൊക്കയാര്: നാരകംപുഴ മേഖലയില് സാമൂഹ്യ വിരുദ്ധര് അഴിഞ്ഞാടുന്നതായി കോണ്ഗ്രസ് വാര്ഡ് കമ്മിറ്റി ആരോപിച്ചു. നാരകംപുഴയിലെ അക്ഷയ ജംഗ്ഷന്, വില്ലേജ് ഓഫീസ് പടി, യൂണിയന് ബാങ്ക് ജംഗ്ഷന് തുടങ്ങിയ സ്ഥലങ്ങളില് കൂട്ടം ചേര്ന്നുള്ള പരസ്യ മദ്യപാനവും മാക്കോച്ചി വള്ളിയാംതടം ഭാഗത്തു വിദ്യാര്ഥികള് ഉള്പ്പടെ കഞ്ചാവും മറ്റു ലഹരി വസ്തുക്കളും ഉപയോഗിക്കുന്നതായും കമ്മിറ്റി പറഞ്ഞു. അധികാരികള് അടിയന്തരമായി നടപടി സ്വീകരിക്കണമെന്ന് യോഗം ആവശ്യപ്പെട്ടു. ഷാഹുല് പാറയ്ക്കല്ലിന്റെ അധ്യക്ഷതയില് അയൂബ്ഖാന് കട്ടപ്ലാക്കല്, മാത്യു കമ്ബിയില്, പരീത്ഖാന് കറുത്തോരുവീട് തുടങ്ങിയവര് പ്രസംഗിച്ചു. ഐക്യദാര്ഢ്യം പ്രഖ്യാപിച്ചുകാഞ്ഞിരപ്പള്ളി: പാലാ രൂപതാധ്യക്ഷന് മാര് ജോസഫ് കല്ലറങ്ങാട്ടിന്റെ ലേഖനത്തെ ശരിയായ അര്ഥത്തില് ഉള്ക്കൊള്ളാതെ വിമര്ശിക്കുന്നതില് കാഞ്ഞിരപ്പള്ളി രൂപത ഡിസിഎംഎസ് സമിതി അപലപിച്ചു. ബിഷപ്പിന് ഡിസിഎംഎസ് സമിതി പൂര്ണ പിന്തുണ പ്രഖ്യാപിച്ചു. ഡയറക്ടര് ഫാ. ജോസുകുട്ടി ഇടത്തിനകം, പ്രസിഡന്റ് വിന്സെന്റ് ആന്റണി, ഷാജി ചാച്ചിക്കല്, ജോണി പൊടിമറ്റം, റ്റിറ്റി ആനക്കല്ല്, പ്രീജ മുണ്ടക്കയം എന്നിവര് പ്രസംഗിച്ചു.